Eelnõu 19.01.2023

Esitaja: vallavalitsus

Ettekandja: sotsiaalosakonna juhataja

Terje Lihtsa



**KANEPI VALLAVOLIKOGU**

**MÄÄRUS**

Kanepi 19.01.2023 nr 1-2/

**Kanepi Vallavolikogu 23.01.2018 määruse nr 5 „Sotsiaalhoolekandelise abi andmise kord“ muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 5 ja sotsiaalhoolekande seaduse § 14 lg 1 ja 2 alusel.

**§ 1. Kanepi Vallavolikogu 23.01.2018 määruses nr 5 „Sotsiaalhoolekandelise abi andmise kord“ tehakse järgmised muudatused:**

**1)** § 2 lõiget 1 täiendatakse punktiga 10 järgmises sõnastuses:

„10) sotsiaalkomisjon on vallavalitsuse poolt, sotsiaalhoolekande paremaks korraldamiseks ja abi andmise üle otsustamiseks, moodustatud alatiselt tegutsev komisjon.“

**2)** § 5 lõiked 2 ja 4-6 tunnistatakse kehtetuks.

**3)** § 5 täiendatakse lõikega 7 järgmises sõnastuses:

„(7) Taotleja võib soovi korral osaleda sotsiaalkomisjoni töös teda puudutava küsimuse arutelul, samuti on sotsiaalkomisjonil õigus kutsuda taotleja koosolekule ja kuulata ära tema arvamus ning esitada täiendavaid küsimusi.“

**4)** määrust täiendatakse §-ga 51 järgmises sõnastuses:

„§ 51 Sotsiaalhoolekandelise abi määramine

(1) Sotsiaalhoolekandelise abi määramine otsustatakse hiljemalt 10 tööpäeva jooksul nõuetekohase taotluse esitamisele järgnevast päevast arvates või taotluse puuduste kõrvaldamise päevast arvates.

(2) Sotsiaalhoolekandelise abi määramise otsustab sotsiaalkomisjon, kui käesolevas määruses ei ole sätestatud teisiti.

(3) Sotsiaalteenuseid võib isikule osutada ametiasutus, ametiasutuse hallatav asutus, mittetulundusühing, sihtasutus, juriidilisest või füüsilisest isikust ettevõtja vm.

(4) Sotsiaalhoolekandelise abi võimaldamisest keeldumine peab olema põhjendatud ning see tehakse taotlejale teatavaks kirjalikult 5 tööpäeva jooksul otsuse tegemisest arvates.“

**5)** § 6 lõige 1 esimest lauset muudetakse ja jäetakse välja „vallavalitsuse korralduse alusel“.

**6)** § 6 lõige 1 punkti 1 muudetakse ja sõnastatakse järgmiselt:

„1) teenuse saaja või teenuse osutaja soovil“

**7)** § 7 lõiget 2 täiendatakse teise lausega järgmises sõnastuses:

„Juhul, kui sotsiaalteenust finantseeritakse osaliselt või täielikult valla eelarvest, on teenuse osutamise aluseks haldusleping või haldusakt.“

**8)** § 7 lõiked 3 ja 4 muudetakse ja sõnastatakse järgmiselt:

„(3) Vallavalitsuse ja vallavalitsuse hallatavate asutuste osutatavate teenuste hinnad kehtestab vallavalitsus korraldusega.

(4)Sotsiaalteenuse eest tasu võtmisel võetakse arvesse teenuse mahtu, teenuse maksumust, teenust saava isiku sissetulekuid, seadusjärgsete ülalpidajate olemasolu ja nende sissetulekuid, teenuse kasutamise põhjust ning muid juhtumiga seotud asjaolusid.“

**9)** § 8 tunnistatakse kehtetuks.

**10)** § 12 lõiked 4-6 muudetakse ja sõnastatakse järgmiselt:

„(4) Otsuse koduteenuse otsustamise või sellest keeldumise kohta teeb sotsiaalkomisjon, määrates muuhulgas kindlaks kõrvalabi vajaduse määrast tulenevad koduteenuse toimingud ning koduteenuse osutamise eest tasumise kohustuse, kui teenus on tasuline.

(5) Koduteenuse määramise otsuses märgitakse teenuse osutaja, kõrvalabi tegevuste loetelu, maht ja osutamise tähtaeg.

(6) Teenuse vajaduse muutumisel viib sotsiaalvaldkonna ametnik läbi korduvhindamise.“

**11)** § 17 ja 18 muudetakse ja asendatakse sõna „ametiasutus“ sõnaga „vallavalitsus“ vastavas käändes.

**12)** § 21 lõiget 3 muudetakse ja sõnastatakse järgmiselt:

„(3) Tugiisiku teenuse määramise otsustab sotsiaalkomisjon.“

**13)** § 27 lõige 4 tunnistatakse kehtetuks.

**14)** § 33 lõige 1, § 36 lõige 1, § 42 lõige 5, § 43 lõige 4, § 44 lõige 2, § 45 lõige 2, § 47 lõige 5 tunnistatakse kehtetuks.

**15)** § 49 täiendatakse lõikega 5, § 50 täiendatakse lõikega 5, § 51 täiendatakse lõikega 3, § 53 täiendatakse lõikega 6, § 54 täiendatakse lõikega 3, § 55 täiendatakse lõikega 2 järgmises sõnastuses: „Toetuse määramise otsustab sotsiaalvaldkonna ametnik.“

**16)** § 60 lõige 3 tunnistatakse kehtetuks.

**17)** määrust täiendatakse §-ga 601 järgmises sõnastuses:

„§ 601 Erakorraline sotsiaaltoetus

(1) Toetust on õigus taotleda õnnetusjuhtumi korral raskesse majanduslikku olukorda sattunud isiku või perekonna konkreetse olukorra leevendamiseks.

(2) Toetuse määramise otsustab vallavalitsus.“

**§ 2. Määruse rakendamine**

Määrus jõustub kolmandal päeval pärast Riigi Teatajas avaldamist.

### Piret Rammul

### volikogu esimees

**SELETUSKIRI**

Kanepi Vallavolikogu määruse eelnõule

**Kanepi Vallavolikogu 23.01.2018 määruse nr 5 „Sotsiaalhoolekandelise abi andmise kord“ muutmine**

Kohaliku omavalitsuse korralduse seaduse (KOKS) § 22 lõike 1 punktist 5 kohaselt kuulub volikogu ainupädevusse toetuste andmise ja valla või linna eelarvest finantseeritavate teenuste osutamise korra kehtestamine. Sotsiaalhoolekande seaduse (SHS) § 14 volitab kohaliku omavalitsuse üksuse kehtestama sotsiaalhoolekandelise abi andmise korra, mis peab sisaldama vähemalt sotsiaalteenuste ja -toetuste kirjeldust ja rahastamist ning nende taotlemise tingimusi andes selgeid suuniseid selle kohta, et millistel tingimustel ja kuidas abi osutatakse ning kuidas tagatakse teenuse kättesaadavus.

Käesoleva eelnõuga esitatakse ettepanekud Kanepi Vallavolikogu 23.01.2018 määrusega nr 3 kehtestatud sotsiaalhoolekandelise abi andmise korra muutmiseks. Määrust muudetakse peamiselt volitusnormide osas. Kanepi Vallavolikogu 16.06.2022 otsusega nr 1-3/22 „Kanepi valla ametiasutuse Kanepi Vallavalitsus struktuuri ja teenistuskohtade koosseisu kehtestamine“ moodustati vallavalitsuse struktuuri sotsiaalosakond. Struktuuri muutmise eesmärgiks oli moodustada selge ja paremini hallatav töökorraldus, seatud eesmärgi täitmiseks esitatakse käesolev eelnõu volikogule.

Eelnõuga esitatakse järgmised muudatusettepanekud.

Määruse §-is 2 määratud mõistete loetelu täiendatakse punktiga 10, mis käsitleb sotsiaalkomisjoni moodustamist, eesmärki ja ülesandeid. Sotsiaalkomisjoni moodustab vallavalitsus. Komisjon on alaline, tema eesmärgiks on sotsiaalhoolekande parem korraldamine ja abi andmise üle otsustamine. Muudatusest tulenevalt tunnitakse kehtetuks § 8.

Muudetakse § 5 ja määrust täiendatakse §-ga 51. Kehtivas määruses on sotsiaalhoolekandelise abi taotlemine ja teenusele suunamine sätestatud koos teenuse määramisega. Muudatusettepaneku kohaselt seotakse need lahti ning määrusesse lisatakse täiendav paragrahv, mis käsitleb teenuse määramist. Teenuse määrab üldjuhul sotsiaalkomisjon, kui määruses ei ole sätestatud teisti. Vallavalitsuse pädevuses on üldhooldusteenuse osalise rahastamise, eluruumi tagamise ja erakorralise toetuse määramise otsustamine. Sotsiaalvaldkonna ametnik määrab toetused, mis on seotud kindlalt määratletud ja piiritletud sündmusega- sünnitoetus, matusetoetus, esimesse klassi astuja toetus, jõulupakid eelkooliealistele lastele, koolilõputoetus. Vastavad muudatused viiakse sisse teenuseid ja toetusi kirjeldavatesse paragrahvidesse.

Määruse § 5 lõikes 3 täpsustatakse, et teenuse osutaja võib olla vallavalitsus, vallavalitsuse hallatav asutus või muu juriidiline isik. Teenuste, nagu näiteks võlanõustamisteenus, lapsehoiuteenus, tugiisikuteenus vm, on teenuspakkuja vastavat pädevust ja teadmisi omav kolmas isik, kellega sõlmitakse teenuse osutamiseks leping. Teenuste kirjelduse juures tunnistatakse lepingu sõlmimise kohustus muudatusest tulenevalt kehtetuks.

Kehtivas redaktsioonis ei ole erakorralist toetust eraldi määratletud. Erakorralist toetust masktakse ühekordse toetuse osana. Käesolevas eelnõus on esitatud ettepanek määrata erakorraline toetus eraldi, toetuse maksmise otsustab vallavalitsus. Erakorralisel toetusel ei ole kehtestatud ülemmäära, selle otsus sõltub konkreetsest olukorrast.

Eelnõu on heaks kiitnud volikogu sotsiaal- ja tervishoiukomisjon 04.01.2023 toimunud koosolekul ja Kanepi Vallavalitsus 11.01.2023 toimunud istungil.

Eelnõuga ei kaasnevad eelarvelisi muudatusi.

Määruse vastu võtmiseks on vajalik volikogu poolthäälte enamus.

Määrus jõustub kolmandal päeval peale Riigi Teatajas avaldamist.

Eelnõu koostas

Katrin Slungin

vallasekretär